Vickteerut จากแบรนด์แฟชั่นที่ กลัวโลกออนไลน์ สู่ยอดขายหลักล้านบาทต่อเดือนบน LazMall
“ไม่ค่อยสนใจเทคโนโลยีเท่าไร อีกทั้งตัวเรายังกลัวการขายสินค้าออนไลน์”   ใครจะคิดว่าเจ้าของประโยคดังกล่าว  ณ เวลานี้ เธอกำลังมียอดขายบน LazMall  หรือ ห้างสรรพสินค้าเสมือนจริงที่ใหญ่ที่สุดในเอเชียตะวันออกเฉียงใต้ของ Lazada เฉลี่ยเดือนละล้านกว่าบาท
3 ก.ย. 2564

Lazada Secret สูตรลับ สร้างแบรนด์ดังที่ LazMall x ลงทุนแมน
“ไม่ค่อยสนใจเทคโนโลยีเท่าไร อีกทั้งตัวเรายังกลัวการขายสินค้าออนไลน์”
ใครจะคิดว่าเจ้าของประโยคดังกล่าว
ณ เวลานี้ เธอกำลังมียอดขายบน LazMall
หรือ ห้างสรรพสินค้าเสมือนจริงที่ใหญ่ที่สุดในเอเชียตะวันออกเฉียงใต้ของ Lazada
เฉลี่ยเดือนละล้านกว่าบาท
บุคคลที่ ลงทุนแมน กำลังพูดถึงเธอคือคุณแป้ง-อรประพันธ์ สุทธินรเศรษฐ์ กรรมการผู้จัดการแบรนด์ Vickteerut
ที่สาว ๆ หลายคนคงเป็นลูกค้าและมีเสื้อผ้าแบรนด์เธออย่างแน่นอน
ลงทุนแมน มีโอกาสได้พูดคุยกับเธอผ่านบทสัมภาษณ์พิเศษ ‘Lazada Secret สูตรลับ สร้างแบรนด์ดังที่ LazMall’
ที่ทางลงทุนแมนร่วมมือกับทางแพลตฟอร์มอีคอมเมิร์ซชั้นนำอย่าง Lazada
จัดทำบทสัมภาษณ์ แชร์เรื่องราวอินไซต์การตลาดในแง่มุมต่างๆ
ให้เป็นเรื่องเข้าใจง่าย ๆ แต่น่าจะเป็นเรื่องที่ใคร ๆ ก็อยากรู้
ซึ่งก็คือ “สูตรลับ การขายสินค้าแบรนด์ใน LazMall อย่างไรให้ประสบความสำเร็จ”
ความน่าสนใจของคุณแป้งกรรมการผู้จัดการ แบรนด์ Vickteerut
ก็คือ จากผู้หญิงที่ไม่สนใจและกลัวการขายสินค้าออนไลน์
ทำไมเธอถึงกล้าที่จะลอง
เรื่องราวทั้งหมด มีที่มาที่ไป และชวนน่าติดตามอย่างไร
ลงทุนแมน จะสรุปบทสัมภาษณ์ให้ฟัง
ก่อนอื่นเรามาทำความรู้จักแบรนด์ Vickteerut กันแบบคร่าว ๆ
โดยจุดเริ่มต้นของแบรนด์เกิดขึ้นเมื่อ 10 กว่าปีที่แล้ว
ที่คุณวิค-ธีร์รัฐ ว่องวัฒนะสิน และคุณแป้ง ที่มีความชื่นชอบในวงการแฟชั่น
และรู้สึกว่าการออกแบบเสื้อผ้าและการตัดเย็บเป็นเรื่องสนุก
เพียงแต่ความสนุกของเธอ กลับได้รับความนิยมจากลูกค้ามากขึ้นเรื่อย ๆ
จนในที่สุดก็เป็นธุรกิจขึ้นมา พร้อมกับมีหน้าร้านสาขาเป็นของตัวเอง
โดยตลอดเวลาที่ผ่านมายอดขายตาม Shop และหน้าร้านต่าง ๆ
ก็สร้างรายได้เป็นที่น่าพอใจ เพราะลูกค้าซื้อแล้วชอบก็บอกต่อและซื้อซ้ำมาเรื่อย ๆ
ก็เลยทำให้คุณแป้งไม่ค่อยสนใจกับช่องทางออนไลน์เท่าไรนัก
จนมาถึงจุดเปลี่ยนเมื่อเพื่อนเธอแนะนำว่าลองนำสินค้ามาขายใน LazMall ของ Lazada
หลายคนอาจจะตอบ ตกลง ทันที
เพราะคิดว่าไม่มีผลเสียอะไร เมื่อเป็นการเพิ่มช่องทางการขาย
แต่สำหรับ คุณแป้ง ในตอนแรกเธอไม่คิดเช่นนั้น
เพราะหากใครเป็นแฟนคลับแบรนด์ Vickteerut
จะรู้ว่านี่คือแบรนด์แฟชั่นคนไทยสุดโมเดิร์น ที่ใช้ผ้าเนื้อดีและการตัดเย็บคุณภาพสูง
นั่นแปลว่าราคาก็ค่อนข้างสูงตาม ขณะที่ความเชื่อของเธอเมื่อได้ยินคำว่า Lazada
คือ การขายเสื้อผ้า ที่แข่งขันราคากันเป็นหลัก
จนเมื่อเธอศึกษาจึงรู้ว่า LazMall คือมุมที่รวบรวมร้านค้าอย่างเป็นทางการบนแพลตฟอร์ม Lazada
ซึ่งแยกออกมาชัดเจนและขายสินค้าแท้ 100% จากแบรนด์ชั้นนำทั้งในไทยและต่างประเทศ
ซึ่งนั่นแปลว่า การลงขายสินค้าภายใต้ LazMall จะเป็นการันตีความน่าเชื่อถือ
อีกทั้งยังมอบความคุ้มค่าให้แก่ลูกค้าด้วย เลยทำให้เธอตัดสินใจลองดูสักครั้ง
โดยเริ่มต้น Lazada ได้เปิดตัว Lazada Thai Designer Club ขึ้น
ซึ่งนับว่าเป็นการรวบรวมแบรนด์ของดีไซเนอร์ไทย ไว้บนแพลตฟอร์มอีคอมเมิร์ซเป็นที่แรก
และ Vickteerut ก็เป็นแบรนด์อันดับต้นๆ ที่เข้าร่วมเช่นกัน
และก็สร้างความประหลาดใจให้คุณแป้งไม่น้อย
เพราะแทนที่เหล่าดีไซเนอร์จะต้องแข่งขันกันเพื่อสร้างยอดขายใน Lazada
แต่เรื่องกลับหักมุม เมื่อแต่ละคนต่างช่วยเหลือซึ่งกันและกัน
เพื่อสร้างยอดขายให้ทุกแบรนด์ประสบความสำเร็จ
หลายคนน่าจะอยากรู้
คุณแป้งจะขายสินค้าบน LazMall อย่างไร เพื่อสร้างความต่างระหว่างการขายสินค้าบน LazMall กับช่องทาง Offline
เรื่องนี้ถือว่าเป็นอะไรที่เปราะบางทางธุรกิจ
เพราะหากทำให้ช่องทางไหน ดูโดดเด่นและเหนือกว่าก็อาจส่งผลกระทบอีกช่องทางหนึ่ง
โดยวิธีที่คุณแป้ง เลือกใช้ถือว่ามาถูกทางเลยทีเดียว
โดยช่องทางหน้าร้านและในเว็บไซต์ตัวเองก็จะขายสินค้าแฟชั่นคอลเลกชันใหม่ ๆ
จับกลุ่มแฟนพันธุ์แท้ของแบรนด์ที่ชอบอัปเดตเทรนด์แฟชั่น
ส่วนบน LazMall ก็จะเป็นสินค้าคอลเลกชันเดิม ที่นำมาลดราคาสูงสุดถึง 70%
จนถึงการมีคอลเลกชัน Exclusive Collection ที่ขายใน LazMall ที่เดียว
จะเห็นว่าวิธีของเธอคือการแบ่งกลุ่มสินค้าและลูกค้าให้มีความต่างกันชัดเจน
เพียงแต่สิ่งที่เหมือนกันอย่างหนึ่งก็คือ ไม่ว่าจะเป็นการขายผ่านช่องทางไหน
เนื้อผ้าและการตัดเย็บของ Vickteerut จะมีคุณภาพสูงเหมือนกันหมด
ปฏิเสธไม่ได้ว่า คุณภาพสินค้า คือเครื่องมือประชาสัมพันธ์ ในการทำธุรกิจที่ดีที่สุด
เลยทำให้เมื่อ Vickteerut เริ่มต้นขายใน LazMall ก็มียอดขายอยู่ที่เริ่มต้นหลักแสนต่อเดือน
ซึ่งในเวลานั้นเธอยังไม่ค่อยมีความรู้ในการขายสินค้าออนไลน์มากนัก
คำถามก็คือแล้วอะไรที่ทำให้ในเวลา 1 ปีกว่า ๆ แบรนด์ Vickteerut สร้างยอดขายโตติดจรวด
จนปัจจุบันเฉลี่ยต่อเดือนสูงถึง หลักล้านต่อเดือน
พร้อมครองตำแหน่งแบรนด์ที่มียอดขายอันดับหนึ่งจาก Lazada Thai Designer Club มาโดยตลอด
คุณแป้งสรุปสูตรลับสั้นๆ ออกเป็น 2 ข้อใหญ่ ๆ
ข้อแรกคือ ทีมงานของ Lazada เป็นเหมือนเพื่อนสนิทในธุรกิจของเธอ
ที่คอยให้คำปรึกษาและสอนเทคนิคดี ๆ ในการขายสินค้าบน LazMall
ทั้งการยิงโฆษณาออนไลน์ให้ถึงกลุ่มเป้าหมาย ช่วยคิดค้นการทำแคมเปญโปรโมชัน
รวมถึงการหา Insight ในการทำ Exclusive Collection เพื่อตอบโจทย์ผู้บริโภคบน Lazada
ไม่ว่าจะเป็นการตั้งราคาสินค้าที่เหมาะสม หรือแม้แต่ทริกในการถ่ายภาพสินค้าและเขียนบรรยายเพื่อดึงดูดลูกค้า
ส่วนข้อที่ 2 น่าจะเป็นสิ่งที่หลายคนอาจยังไม่รู้ก็คือ หากเราขายสินค้าบน LazMall
ก็จะมี Tools ที่ชื่อ Lazada Seller Center ซึ่งเธอบอกว่ามันจำเป็นต่อธุรกิจของเธอมาก
เมื่อธรรมชาติของธุรกิจแฟชั่นไม่มีอะไรตายตัว เทรนด์ใหม่หรือเทรนด์เก่า 
ก็อาจจะกลายเป็นกระแสฮิตทั่วบ้านทั่วเมืองในชั่วข้ามคืน ซึ่งก็มีให้เห็นบ่อยครั้ง
โดยเครื่องมือนี้นอกจากมีระบบการจัดการหลายอย่าง ยังช่วยแจ้งข้อมูลด้วยว่าสินค้าแฟชั่นแต่ละชิ้นมียอดคนเข้ามาดูกี่คน มียอดขายแต่ละวันเท่าไร มีระบบจัดอันดับเสื้อผ้าตัวไหนสร้างยอดขายมากที่สุด
ข้อมูลเหล่านี้ทำให้คุณแป้ง ก็พอรู้คร่าว ๆ ว่าเวลานี้คนกำลังสนใจแฟชั่นเทรนด์ไหน
จากนั้นก็นำข้อมูลนี้มาคิดค้นคอลเลกชันใหม่ ๆ ที่เมื่อออกมาแต่ละครั้งก็ประสบความสำเร็จ
เหตุผลเหล่านี้ ทำให้ยอดขายของ Vickteerut บน LazMall เติบโตต่อเนื่อง
‘ความสำเร็จเกิดจากทีมงาน Lazada ที่กลายเป็นเพื่อนทางธุรกิจ รวมถึงการเข้าใจเครื่องมือและ Insight ของลูกค้าบนแพลตฟอร์ม’
‘โดยเฉพาะในสถานการณ์แบบนี้ ที่มาตรการล็อกดาวน์ทำให้ไม่มีอะไรแน่นอนสำหรับร้านค้าออฟไลน์
แต่เรายังมี LazMall เป็นอีกหนึ่งช่องทางสำคัญให้เราได้เติบโต’
และเธอต้องการเห็นคนไทยทั่วประเทศสวมใส่เสื้อผ้าแบรนด์ Vickteerut
ซึ่งเธอบอกกับ ลงทุนแมน ว่าความฝันนี้มันเป็นกำไรทางจิตใจที่มีคุณค่ามากกว่าตัวเงิน
“ขอบคุณ Lazada และ LazMall ที่ซัพพอร์ทดูแลกันมาตลอดค่ะ”
คำทิ้งท้ายจาก คุณแป้ง-อรประพันธ์กับบทสัมภาษณ์พิเศษ
Lazada Secret สูตรลับ สร้างแบรนด์ดังที่ LazMall x ลงทุนแมน
ช้อปสินค้า Vickteerut ได้ที่ LazMall ช้อปคุ้มค่า การันตีแบรนด์แท้ราคาดี ส่งฟรีทั่วไทย และรับประกันการคืนสินค้าภายใน 15 วัน พร้อมโปรโมชันสินค้าลดสูงสุด 90% ใน LazMall 9.9 Mega Brands Sale วันที่ 9 – 11 กันยายน 2564 นี้
รายละเอียดเพิ่มเติม คลิก 
 
ติดตามบทสัมภาษณ์พิเศษ Lazada Secret สูตรลับ สร้างแบรนด์ดังที่ LazMall ตอนต่อไปได้ทุกวันศุกร์แรกของเดือน ที่ลงทุนแมนเท่านั้น
#LazadaSecret #LazadaThaiDesignerClub #LazMallTH #LazadaTH